CELEX: 32019R0724
Language: sk
Date: 2019-05-10 00:00:00
Title: Vykonávacie nariadenie Komisie (EÚ) 2019/724 z 10. mája 2019, ktorým sa mení vykonávacie nariadenie (EÚ) č. 686/2012, pokiaľ ide o určenie spravodajských členských štátov a spoluspravodajských členských štátov v prípade účinných látok glyfozát, lambda-cyhalotrín, imazamox a pendimetalín a ktorým sa mení vykonávacie nariadenie (EÚ) č. 844/2012, pokiaľ ide o možnosť, že úlohu spravodajského členského štátu spoločne prevezme skupina členských štátov (Text s významom pre EHP)

13.5.2019   
               
               
                  SK
               
               
                  Úradný vestník Európskej únie
               
               
                  L 124/32
               
            
         VYKONÁVACIE NARIADENIE KOMISIE (EÚ) 2019/724
         z 10. mája 2019,
         ktorým sa mení vykonávacie nariadenie (EÚ) č. 686/2012, pokiaľ ide o určenie spravodajských členských štátov a spoluspravodajských členských štátov v prípade účinných látok glyfozát, lambda-cyhalotrín, imazamox a pendimetalín a ktorým sa mení vykonávacie nariadenie (EÚ) č. 844/2012, pokiaľ ide o možnosť, že úlohu spravodajského členského štátu spoločne prevezme skupina členských štátov
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 19,
         keďže:
         
                     (1)
                  
                  
                     Vykonávacím nariadením Komisie (EÚ) č. 686/2012 (2) sa prideľuje hodnotenie účinnej látky spravodajskému členskému štátu a spoluspravodajskému členskému štátu na účely postupu obnovenia. Keďže hodnotenia účinných látok glyfozát, imazamox a pendimetalín ešte neboli pridelené spravodajskému členskému štátu ani spoluspravodajskému členskému štátu a ich schválenie sa skončí v období od 1. januára 2022 do 31. decembra 2024, je vhodné pristúpiť k takémuto prideleniu.
                  
               
                     (2)
                  
                  
                     Uvedené pridelenie by sa malo uskutočniť takým spôsobom, aby sa dosiahla rovnováha, pokiaľ ide o distribúciu povinností a práce medzi členskými štátmi.
                  
               
                     (3)
                  
                  
                     Vo výnimočných prípadoch môže očakávané pracovné zaťaženie a zložitosť súvisiaca s hodnotením konkrétnej účinnej látky prekročiť kapacity jedného členského štátu ako spravodajcu, ktorého podporuje jeden spoluspravodajský členský štát. V týchto prípadoch môže byť opodstatnené širšie rozdelenie pracovného zaťaženia a spoločné využívanie odborných znalostí niekoľkých členských štátov, a to určením skupiny členských štátov, ktoré konajú spoločne v úlohe spravodajského členského štátu. Preto by sa malo objasniť, že úlohu spravodajského členského štátu môže spoločne prevziať skupina členských štátov. V tomto prípade nie je potrebné určiť spoluspravodajský členský štát. Ak teda niekoľko členských štátov spoločne plní úlohu spravodajského členského štátu, mali by sa dohodnúť na modalitách organizácie práce. V tejto súvislosti by sa hodnotenie účinnej látky glyfozát malo prideliť skupine členských štátov konajúcich spoločne ako spravodajský členský štát.
                  
               
                     (4)
                  
                  
                     Hodnotenie imazamoxu by sa malo prideliť Grécku ako spravodajskému členskému štátu a Taliansku ako spoluspravodajskému členskému štátu.
                  
               
                     (5)
                  
                  
                     Hodnotenie pendimetalínu by sa malo prideliť Švédsku ako spravodajskému členskému štátu a Holandsku ako spoluspravodajskému členskému štátu.
                  
               
                     (6)
                  
                  
                     Po dohode s príslušnými členskými štátmi sa považuje za potrebné zmeniť aj spravodajský členský štát v prípade účinnej látky lambda-cyhalotrín a zároveň rešpektovať rovnováhu, pokiaľ ide o rozdelenie povinností a práce medzi členské štáty. Hodnotenie na účely postupu obnovenia, pokiaľ ide o lambda-cyhalotrín, by sa malo prideliť Grécku ako spravodajskému členskému štátu, zatiaľ čo pridelenie Francúzsku ako spoluspravodajcovi zostáva nezmenené.
                  
               
                     (7)
                  
                  
                     Vo vykonávacom nariadení Komisie (EÚ) č. 844/2012 (3) sa stanovuje vykonávanie postupu obnovenia schválenia účinných látok podľa nariadenia (ES) č. 1107/2009.
                  
               
                     (8)
                  
                  
                     Vo vykonávacom nariadení (EÚ) č. 844/2012 sa stanovuje vybavovanie žiadostí a následne predložených doplňujúcich dokumentácií a ich posúdenie jedným členským štátom ako spravodajským členským štátom, ktorý podporuje jeden členský štát pôsobiaci ako spoluspravodajský členský štát. Mali by sa však objasniť procedurálne modality, pokiaľ ide o vyššie uvedené výnimočné prípady, keď sa hodnotenie pridelí skupine členských štátov konajúcich spoločne ako spravodajský členský štát v súlade s vykonávacím nariadením (EÚ) č. 686/2012. Táto skupina by mala spoločne prevziať úlohu udelenú spravodajskému členskému štátu prostredníctvom vykonávacieho nariadenia (EÚ) č. 844/2012.
                  
               
                     (9)
                  
                  
                     V prípade postupu obnovenia by sa mali objasniť možnosti vyžadovať poplatky a platby v súlade s článkom 74 nariadenia (ES) č. 1107/2009.
                  
               
                     (10)
                  
                  
                     Vykonávacie nariadenia (EÚ) č. 686/2012 a (EÚ) č. 844/2012 by sa preto mali zodpovedajúcim spôsobom zmeniť.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Zmeny vykonávacieho nariadenia (EÚ) č. 686/2012
            Vykonávacie nariadenie (EÚ) č. 686/2012 sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           Na účely postupu obnovenia sa hodnotenie každej účinnej látky uvedenej v prvom stĺpci prílohy prideľuje buď spravodajskému členskému štátu uvedenému v druhom stĺpci danej prílohy a spoluspravodajskému členskému štátu uvedenému v treťom stĺpci danej prílohy alebo skupine členských štátov konajúcich spoločne ako spravodajský členský štát, uvedených v štvrtom stĺpci danej prílohy. V poslednom uvedenom prípade sa žiadny spoluspravodajca neurčuje.“
                        
                     
                  
                        2.
                     
                     
                        Príloha sa mení v súlade s prílohou k tomuto nariadeniu.
                     
                  
         
            Článok 2
            Zmeny vykonávacieho nariadenia (EÚ) č. 844/2012
            Vykonávacie nariadenie (EÚ) č. 844/2012 sa mení takto:
            
                        1.
                     
                     
                        V článku 1 sa prvý odsek mení takto:
                        
                                    a)
                                 
                                 
                                    Prvý pododsek sa nahrádza takto:
                                    „Bez toho, aby bol dotknutý štvrtý pododsek, žiadosť o obnovenie schválenia účinnej látky predkladá výrobca účinnej látky spravodajskému členskému štátu uvedenému v druhom stĺpci prílohy k vykonávaciemu nariadeniu Komisie (EÚ) č. 686/2012 (*1) a spoluspravodajskému členskému štátu uvedenému v treťom stĺpci danej prílohy, alebo každému z členských štátov v skupine členských štátov, ktoré konajú spoločne ako spravodajský členský štát, uvedených v štvrtom stĺpci danej prílohy, a to najneskôr tri roky pred uplynutím platnosti schválenia.
                                    
                                       (*1)  Vykonávacie nariadenie Komisie (EÚ) č. 686/2012 z 26. júla 2012, ktorým sa členským štátom na účely postupu obnovenia prideľuje hodnotenie účinných látok (Ú. v. EÚ L 200, 27.7.2012, s. 5).“;"
                        
                                 
                              
                                    b)
                                 
                                 
                                    Dopĺňa sa tento štvrtý, piaty a šiesty pododsek:
                                    „Ak skupina členských štátov spoločne prevezme úlohu spravodajského členského štátu podľa štvrtého stĺpca prílohy k vykonávaciemu nariadeniu (EÚ) č. 686/2012, žiadny spoluspravodajský členský štát sa neurčuje. V tomto prípade sa všetky odkazy na „spravodajský členský štát“ v tomto nariadení považujú za odkazy na „skupinu členských štátov konajúcich spoločne ako spravodajský členský štát“.
                                    Členské štáty konajúce spoločne ako spravodajský členský štát sa pred uplynutím lehoty na podanie žiadosti dohodnú na rozdelení všetkých úloh a pracovnej záťaže.
                                    Členské štáty, ktoré tvoria časť skupiny členských štátov konajúcich spoločne ako spravodajský členský štát, sa počas hodnotenia musia usilovať o dosiahnutie konsenzu.“;
                                 
                              
                  
                        2.
                     
                     
                        V článku 11 ods. 2 sa písmeno h) nahrádza takto:
                        
                                    „h)
                                 
                                 
                                    body, v ktorých spoluspravodajský členský štát nesúhlasil s hodnotením spravodajského členského štátu, ak je to relevantné, alebo prípadne body, kde medzi členskými štátmi tvoriacimi skupinu členských štátov konajúcich spoločne ako spravodajský členský štát absentuje dohoda.“;
                                 
                              
                  
                        3.
                     
                     
                        Vkladá sa tento článok 13a:
                        
                           „Článok 13a
                           Poplatky a platby
                           Členské štáty môžu vyžadovať zaplatenie poplatkov a platieb v súlade s článkom 74 nariadenia (ES) č. 1107/2009 s cieľom pokryť náklady spojené s akoukoľvek prácou, ktorú vykonávajú v rámci rozsahu pôsobnosti tohto nariadenia.“
                        
                     
                  
         
            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. mája 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 309, 24.11.2009, s. 1.
         
            (2)  Vykonávacie nariadenie Komisie (EÚ) č. 686/2012 z 26. júla 2012, ktorým sa členským štátom na účely postupu obnovenia prideľuje hodnotenie účinných látok (Ú. v. EÚ L 200, 27.7.2012, s. 5).
         
            (3)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).
      
      
         
            PRÍLOHA
            Príloha k vykonávaciemu nariadeniu (EÚ) č. 686/2012 sa mení takto:
            
                        1.
                     
                     
                        V časti B sa dopĺňa tento štvrtý stĺpec s nadpisom:
                        „Skupina členských štátov konajúcich spoločne ako spravodajský členský štát (v abecednom poradí v národnom jazyku)“;
                     
                  
                        2.
                     
                     
                        Časť C sa mení takto:
                        
                                    a)
                                 
                                 
                                    Dopĺňa sa tento štvrtý stĺpec s nadpisom: „Skupina členských štátov konajúcich spoločne ako spravodajský členský štát (v abecednom poradí v národnom jazyku)“;
                                 
                              
                                    b)
                                 
                                 
                                    Za položku pre geraniol sa vkladá táto položka:
                                    
                                                Účinná látka
                                             
                                             
                                                Spravodajský členský štát
                                             
                                             
                                                Spoluspravodajský členský štát
                                             
                                             
                                                Skupina členských štátov konajúcich spoločne ako spravodajský členský štát (v abecednom poradí v národnom jazyku)
                                             
                                          
                                                „Glyfozát
                                             
                                             
                                                 
                                             
                                             
                                                 
                                             
                                             
                                                FR, HU, NL, SE“
                                             
                                          
                              
                                    c)
                                 
                                 
                                    Za položku pre Helicoverpa armigera nucleopolyhedrovirus (HearNPV) sa vkladá táto položka:
                                    
                                                Účinná látka
                                             
                                             
                                                Spravodajský členský štát
                                             
                                             
                                                Spoluspravodajský členský štát
                                             
                                             
                                                Skupina členských štátov konajúcich spoločne ako spravodajský členský štát (v abecednom poradí v národnom jazyku)
                                             
                                          
                                                „Imazamox
                                             
                                             
                                                EL
                                             
                                             
                                                IT“
                                             
                                             
                                                 
                                             
                                          
                              
                                    d)
                                 
                                 
                                    Položka týkajúca sa účinnej látky lambda-cyhalotrín sa nahrádza takto:
                                    
                                                Účinná látka
                                             
                                             
                                                Spravodajský členský štát
                                             
                                             
                                                Spoluspravodajský členský štát
                                             
                                             
                                                Skupina členských štátov konajúcich spoločne ako spravodajský členský štát (v abecednom poradí v národnom jazyku)
                                             
                                          
                                                „Lambda-cyhalotrín
                                             
                                             
                                                EL
                                             
                                             
                                                FR“
                                             
                                             
                                                 
                                             
                                          
                              
                                    e)
                                 
                                 
                                    Za položku pre Paecilomyces fumosoroseus kmeň Fe9901sa vkladá táto položka:
                                    
                                                Účinná látka
                                             
                                             
                                                Spravodajský členský štát
                                             
                                             
                                                Spoluspravodajský členský štát
                                             
                                             
                                                Skupina členských štátov konajúcich spoločne ako spravodajský členský štát (v abecednom poradí v národnom jazyku)
                                             
                                          
                                                „Pendimetalín
                                             
                                             
                                                SE
                                             
                                             
                                                NL“